N á v r h 

Zákon
č.
z ........................... 2004, 
ktorým sa mení  Občiansky zákonník v znení neskorších predpisov 

Národná rada Slovenskej republiky sa uzniesla na tomto zákone: 
Čl. I

Zákon č. 40/1964 Zb. Občiansky zákonník v znení zákona č. 58/1969 Zb., zákona č. 131/1982 Zb., zákona č. 94/1988 Zb., zákona č. 188/1988 Zb., zákona č. 87/1990 Zb., zákona  č.  105/1990 Zb.,  zákona  č.  116/1990  Zb.,  zákona  č.  87/1991 Zb.,  zákona č. 509/1991 Zb., zákona č. 264/1992 Zb., zákona Národnej rady Slovenskej republiky č. 278/1993 Z.z., zákona Národnej rady Slovenskej republiky č. 249/1994 Z.z., zákona č. 153/1997 Z.z., zákona č. 211/1997 Z.z., zákona č. 252/1999 Z.z., zákona č. 218/2000 Z.z., zákona č. 261/2001 Z.z. , zákona č. 281/2001 Z.z., zákona č. 23/2002 Z.z., zákona č. 34/92 Z.z., zákona č. 95/2002 Z.z.,zákona č.184/2002 Z.z., zákona č. 215/2002 Z.z., zákona č.  526/2002 Z.z.,  zákona č. 504/2003 Z.z. a zákona č. .........../2004   sa mení  takto:

1.V § 447 odsek 2  znie.

„ (2) Nárok na náhradu za stratu na zárobku po skončení pracovnej neschopnosti alebo pri invalidite sa posúdi  a suma tejto náhrady sa určí rovnako ako úrazový príplatok a úrazová renta podľa  osobitného predpisu3g). Vyššiu sumu náhrady za stratu na zárobku po skončení pracovnej neschopnosti môže súd určiť, ak škoda na zdraví bola spôsobená úmyselne a v prípadoch hodných osobitného zreteľa aj vtedy, ak škoda na zdraví bola spôsobená  hrubou nedbanlivosťou.“.

Poznámka pod čiarou k odkazu 3g znie:
 „3g) Zákon č. 461/2003 Z.z. o sociálnom poistení v znení neskorších predpisov.“. 

2. V § 447 sa vypúšťa odsek 3.

3.  Za § 879f sa vkladá § 879g, ktorý vrátane nadpisu znie:

„§879g
Prechodné ustanovenie účinné od 1. júla 2004

Náhrada za stratu na zárobku po skončení pracovnej neschopnosti alebo pri invalidite priznaná pred 1. júlom 2004 , ktorá sa vyplácala k 30. júnu 2004 a nárok na jej výplatu trvá  aj naďalej,  sa zvýši  podľa osobitného predpisu3h) .“.

Poznámka pod čiarou k odkazu 3h znie:
„3h) § 82 zákona č. 461/2003 Z. z.“..

Čl. II

Tento zákon nadobúda účinnosť 1. júla 2004.